В 1941 година сградата е зета от германските окупационни войски, а болницата е прехвърлена в Каламария в Приюта за бездомни деца, по-късно Техническо училище „Аристотел“ и Дом за стари хора. В 1945 година болницата се връща в старата си сграда. През 1951 година в двора е изградено ново крило, а в 1974 година е добавено още едно ново крило. В 1978 година болницата претърпява сериозни щети при Солунското земетресение и работата ѝ̀ спира. Отваря отново врати постепенно в 1980 година. В 1984 година е разширена в съседен парцел от 700 m2, където са изградени амбулатории. Съветът на директорите на сестринското училище „Висши братя“ предоставя парцел от 700 кв. м. която е в съседство с болницата и са изградени нейните редовни амбулатории. Две години по-късно получава като дарение и сградата на училището, в която се помещават педиатричните клиники (педиатрична хирургия, педиатрия, ортопедия). На 6 юни 1995 година болницата е преименувана, по предложение на Съвета на директорите в Солунска многопрофилна болница „Георгиос Гениматас“, а в 2012 година е административно свързана с болницата „Свети Димитър“.